Módulo
Contido
Índice 🔎︎

# Utilización de teclas de atallo en LibreOffice Impress

Algunha tecla de atallo podería estar atribuída ao sistema e non estar dispoñíbel para LibreOffice. Tente atribuír teclas diferentes para LibreOffice, en Ferramentas - Personalizar - Teclas, ou no seu sistema.

Pode utilizar o teclado para acceder a LibreOffice Impress, ou para navegar polo espazo de traballo. LibreOffice Impress utiliza as mesmas teclas de atallo que LibreOffice Draw para crear obxectos de debuxo.

## Seleccionar marcadores de posición

Os Deseños automáticos de LibreOffice Impress utilizan marcadores de posición para títulos de diapositivas, texto, e obxectos. Para seleccionar un marcador de posición, prema en Ctrl+Intro. Para moverse seguinte marcador prema novamente en Ctrl+Intro.

Se preme en Ctrl+Intro despois de atinxir o último marcador de posición dunha diapositiva, insírese unha diapositiva nova despois da actual. A nova diapositiva utiliza o mesmo deseño que a activa.

## Para crear e editar un obxecto de debuxo

1. Prema en F6 para navegar ata a barra Debuxo.

2. Prema na tecla de frecha Dereita ata alcanzar a icona dunha ferramenta de debuxo.

3. Se hai unha frecha ao lado da icona, a ferramenta de debuxo abrirá unha barra secundaria. Prema na tecla de frecha cara a arriba ou cara a abaixo para abrir esa barra . A seguir, prema na tecla Dereita ou Esquerda para seleccionar unha icona.

4. Prema Orde Ctrl+Intro.

   O obxecto créase no centro do documento.

5. Para volver ao documento prema Comando Ctrl+F6.

   Pode usar as teclas de frecha para colocar o obxecto no lugar desexado. Para escoller unha orde do menú de contexto, prema en Maiús+F10.

## Para seleccionar un obxecto

1. Prema Comando Ctrl+F6 para entrar no documento.

2. Prema en Tab ata chegar ao obxecto desexado.

## Durante as presentacións de diapositivas

Para iniciar unha presentación prema Ctrl+F2 ou F5.

### Avanzar á seguinte diapositiva ou efecto de animación

Barra de espazos

### Avanzar á seguinte diapositiva sen reproducir efectos de animación do obxecto

Opción Alt+AvPáx

### Volver á diapositiva anterior

Opción Alt+RePáx

### Ir a unha diapositiva específica

Introduza o número de páxina da diapositiva, e prema despois en Intro.

### Deter a presentación de diapositivas

Esc ou -.

## Clasificador de diapositivas

Ao entrar por primeira vez no clasificador de diapositivas, prema en Intro para modificar o foco. Caso contrario, prema en F6 para navegar ata espazo de traballo e, a seguir, prema en Intro.

### Seleccionar e cancelar a selección de diapositivas

Use as teclas de frecha para navegar ata a diapositiva que quere seleccionar e despois prema na Barra de espazos. Se quere engadir diapositiva(s) á selección, use as teclas de frecha para navegar ata a(s) diapositiva(s) que quere engadir e prema en Barra de espazos novamente. Para cancelar a selección dunha diapositiva, navegue ata a diapositiva e prema desois en Barra de espazos.

### Copiar diapositivas:

1. Utilice as teclas de frecha para navegar ata diapositiva que quere copiar, e despois prema en Ctrl+C.

2. Vaia á diapositiva en que quere pegar a diapositiva copiada e prema despois en Ctrl+V.

### Mover diapositivas:

1. Use as teclas de frecha para navegar ata a diapositiva que quere copiar e prema en Ctrl+X.

2. Navegue ata a diapositiva onde quere mover a diapositiva, e prema despois en Ctrl+V.

3. Seleccione Antes ou Despois da diapositiva activa, e prema despois en Aceptar.

Temas relacionados

Atallos (Accesibilidade de LibreOffice)

Teclas de atallo para LibreOffice Impress

Teclas de atallo para debuxos

Teclas de atallo xerais en LibreOffice